Source: https://www.juridice.ro/552492/cjue-c%E2%80%91305-16-avon-cosmetics-impozitare-reprezentanti-avon.html
Timestamp: 2019-07-20 15:53:00+00:00
Document Index: 25590789

Matched Legal Cases: ['Articolul 11', 'Articolul 17', 'Articolul 27', 'articolul 11', 'articolul 27', 'articolul 11', 'Articolul 27', 'articolul 11']

JURIDICE.ro » CJUE. C‑305/16, Avon Cosmetics. Impozitare reprezentanți Avon
⁞ 1.260 online
Cum se bea vinul. Curs practic pentru începători ◼ Penalul ține în loc insolvența? ◼ Cum ne protejăm de cea mai puternică autoritate de control din România – Consiliul Concurenței ◼ Expertiza evaluatorie – studii de caz ◼ Practicianul în insolvență – prieten sau dușman? ◼ Calitate vs. celeritate în procesul civil ◼ Semnătura electronică pe înțelesul tuturor ◼ Data Protection – 20 de soluții din activitatea practică ◼ Este necesar un nou Cod al muncii în România? ◼ Jurisprudență excentrică de drept penal ◼ Etica profesiilor de judecător, procuror și avocat. Fundamentele eticii profesiilor juridice ◼ Lumini și întelepciuni vs. Crez profesional la judecători și avocați ◼ Protecția informațiilor sensibile în activitatea avocaților◼ Etica profesiilor de judecător, procuror și avocat. Normativitatea eticii profesiilor juridice ◼ Etica profesiilor de judecător, procuror și avocat. Etica aplicată în viața profesională a judecătorilor, procurorilor și avocaților
Citiri: 2.268
CJUE. C‑305/16, Avon Cosmetics. Impozitare reprezentanți Avon
14.12.2017 | JURIDICE.ro
Trimitere preliminară – Taxa pe valoarea adăugată (TVA) – A şasea directivă 77/388/CEE – Articolul 11 secțiunea A alineatul (1) litera (a) – Bază de impozitare – Articolul 17 – Drept de deducere – Articolul 27 – Măsuri speciale derogatorii – Decizia 89/534/CEE – Sistem de comercializare bazat pe livrarea de bunuri prin intermediul unor persoane neimpozabile – Impozitare la valoarea normală a bunului determinată în etapa finală de comercializare – Includerea costurilor suportate de persoanele menționate
Curtea (Camera a treia) declară:
1) Articolele 17 și 27 din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri – sistemul comun al taxei pe valoarea adăugată: baza unitară de evaluare, astfel cum a fost modificată prin Directiva 2004/7/CE a Consiliului din 20 ianuarie 2004, trebuie interpretate în sensul că nu se opun unei măsuri precum cea în discuție în litigiul principal, autorizată prin Decizia 89/534/CEE a Consiliului din 24 mai 1989 de autorizare a Regatului Unit să aplice, în ceea ce privește anumite livrări către revânzători care nu sunt persoane impozabile, o măsură derogatorie de la articolul 11 [secțiunea A alineatul (1) litera (a)] din A şasea directivă, în conformitate cu articolul 27 din această directivă, prin care se derogă de la articolul 11 secțiunea A alineatul (1) litera (a) din directiva menționată, în temeiul căreia baza de impozitare în scopuri de taxă pe valoarea adăugată (TVA) a unei societăți de vânzări directe este valoarea normală a bunurilor vândute în etapa de consum final, atunci când aceste bunuri sunt comercializate prin revânzători care nu sunt persoane impozabile, chiar dacă măsura derogatorie respectivă nu ține seama, într‑un fel sau altul, de TVA‑ul achitat în amonte aferent produselor demonstrative cumpărate de acești revânzători de la societatea menționată.
2) Examinarea primei întrebări nu a evidențiat niciun element de natură să afecteze validitatea Deciziei 89/534.
3) Articolul 27 din A șasea directivă 77/388, astfel cum a fost modificată prin Directiva 2004/7, trebuie interpretat în sensul că nu obligă statul membru care solicită autorizarea de a deroga de la articolul 11 secțiunea A alineatul (1) litera (a) din această directivă să informeze Comisia Europeană cu privire la faptul că revânzătorii care nu sunt persoane impozabile suportă TVA‑ul aferent achizițiilor de produse demonstrative, utilizate în scopul activității lor economice, de la o societate de vânzări directe, pentru a se ține seama, într‑un fel sau altul, de această taxă achitată în amonte în modalitățile măsurii derogatorii.
:: Hotărârea
Aflaţi mai mult despre Avon Cosmetics, C‑305/16, Decizia 89/534/CEE, drept de deducere, impozitare reprezentanti Avon, TVA
Ştefan BOTEZATU